Market Timing P.M. – บล.กสิกรไทย
Support : 1700, 1690 Resistance : 1710, 1715 SET เคลื่อ …
14 มิ.ย. 2561

Support : 1700, 1690
Resistance : 1710, 1715
SET เคลื่อนไหวอยู่ระหว่าง 1701-1715 และปิดตลาดในช่วงเช้าที่ระดับ 1704.09 จุด ลดลง 14.25 จุด หรือ -0.83% ด้วยมูลค่าการซื้อขาย 2.88 หมื่นล้านบาท
บ่ายนี้คาด SET อาจแกว่งตัวเหนือแนวรองรับบริเวณ 1700 และ 1690 โดยให้น้ำหนักไม่น่าหลุดแนวรองรับแรก เพื่อสร้างโอกาสที่จะสามารถยกตัววกกลับขึ้นไป ซึ่งหลังจากที่เช้านี้ SET ได้อ่อนแรงหลุดแนวรองรับจุดต่ำบริเวณ 1710 ก็สามารถทรงตัวเหนือ 1700 ได้บ้าง อีกทั้งด้านสัญญาณของ RSI ระดับชั่วโมง เข้าสู่เขตขายมาก มีสิทธิที่จะเผชิญแรงซื้อคืน โดยแนวรองรับบริเวณ 1710 กลับมาทำหน้าที่เป็นแนวต้านแรก และมีระดับแนวต้านถัดไปที่บริเวณ 1715
KCM ภาพระดับชั่วโมง ราคาได้ถอยตัวลงมาทำจุดต่ำที่บริเวณ 1.07 ก่อนยกตัวขึ้นทำจุดสูงระยะสั้นที่ 1.37 จากนั้นจึงแกว่งตัวลงมาสร้างฐานเหนือกลุ่มค่าเฉลี่ยที่เรียงตัวในเชิงบวก ล่าสุดราคาสามารถยกตัวข้ามผ่านยอดสูงระยะสั้นดังกล่าว พร้อมด้วย vol ด้านสัญญาณของ MACD ยกตัวขึ้นเหนือ Signal line ในแดนบวก ประเมินราคามีสิทธิที่จะวสามารถยกตัวขึ้นเข้าหายอดสูงถัดไป แนะซื้อเก็งกำไร โดยมีเป้าหมายการทำกำไรที่บริเวณ 1.45 และ 1.53 ขณะที่ใช้การถอยตัวหลุด 1.33 เป็น stop loss